वहां जाकर जो चीजें देखी उन्हें देख महसूस कर बस दिल से एक ही आवाज़ निकली की लोकतंत्र की बात सभी करते हैं असली लोकतंत्र वह है जब आप बिना किसी भय के, दबाव के अपनी बातें अपनी समस्याओं को सरकार व सभी लोगों के सामने रखे। यही आज हुआ हर कोई उन समस्याओं को लेकर आया था जिनसे वह पता नहीं कबसे जूझ रहा था कोई विधवा पेंशन के लिए जगह-जगह धक्के खाकर अंत में जनमंच पर पहुंची लाचार महिला थी, कोई वृद्धावस्था पेंशन के काग़ज़ी चक्करों से तंग आकर आया बुजुर्ग था, कोई जमीन जायदाद के झगड़ों से दुखी होकर, कोई नल का कनेक्शन न मिलने के कारण, कोई बिजली का कनेक्शन न मिलने के कारण तो कोई कर्मचारियों के लचर रवैये को लेकर आया फरियादी था।